## Pravilnik o mjerilima za utvrđivanje vrijednosti oduzetoga poljoprivrednog zemljišta, šuma i šumskog zemljišta

### NN 58/1998 (22.4.1998.), Pravilnik o mjerilima za utvrđivanje vrijednosti oduzetoga poljoprivrednog zemljišta, šuma i šumskog zemljišta

# MINISTARSTVO POLJOPRIVREDE I ŠUMARSTVA

Na temelju članka 63. stavka 1. Zakona o naknadi za imovinu
oduzetu za vrijeme jugoslavenske komunističke vladavine
(»Narodne novine«, br. 92/96), donosim

## PRAVILNIK

### O MJERILIMA ZA UTVRÐIVANJE VRIJEDNOSTI ODUZETOGA POLJOPRIVREDNOG ZEMLJIŠTA, ŠUMA I ŠUMSKOG ZEMLJIŠTA

Članak 1.

Ovim Pravilnikom propisuju se mjerila za utvrđivanje vrijednosti
oduzetoga poljoprivrednog zemljišta, šume i šumskog
zemljišta za koja se prijašnjem vlasniku isplaćuje
naknada.

Članak 2.

Vrijednosti poljoprivrednoga zemljišta utvrđuje se po
klasama i kulturama zemljišta određenim u tablicama sadržanim
u Odluci o početnoj vrijednosti poljoprivrednog zemljišta
u vlasništvu države kod prodaje javnim natječajem
(»Narodne novine«, br. 94/95) uvećane za 20%,
i to:

1. katastarske kulture oranice, vrtovi, voćnjaci, vinogradi
i maslinici (Tablica 1.),

2. katastarska kultura livade (Tablica 2.),

3. katastarska kultura pašnjaci (Tablica 3.),

4. katastarska kultura trstici (Tablica 4.).

Članak 3.

Naknada vrijednosti šumskoga zemljišta u smislu ovog
Pravilnika odgovara vrijednosti poljoprivrednog zemljišta
katastarske kulture pašnjak, prosječne katastarske
klase u katastarskoj općini, a u slučaju dvojbe,
najbližoj katastarskoj kulturi iz članka 2. ovoga
Pravilnika.

Članak 4.

Naknada vrijednosti šume utvrđuje se prema Mjerilima
za utvrđivanje vrijednosti šume u prilogu 1. ovoga Pravilnika.

Mjerila za utvrđivanje vrijednosti šume tiskana su uz
ovaj Pravilnik i čini njegov sastavni dio.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 320-2/98-1/255
Urbroj: 525-09-98-01
Zagreb, 17. travnja 1998.

Ministar
**mr. Zlatko Dominiković,** v. r.

*Prilog 1*

**Mjerila za utvrđivanje vrijednosti šume**

Ovim se mjerilima utvrđuje naknada vrijednosti šume za
sljedeća stanja:

a) u trenutku oduzimanja

b) u vrijeme donošenja prvostupanjskoga rješenja o utvrđivanju
prava vlasništva.

Ad a) *Naknada vrijednosti šume u trenutku oduzimanja* jednaka
je vrijednosti šume utvrđenoj ovim mjerilima.

Ad b) *Naknada vrijednosti šume u vrijeme donošenja
prvostupanjskoga rješenja o utvrđivanju prava vlasništva*jednaka je vrijednosti šume utvrđenoj ovim mjerilima
umanjenoj za vrijednost stvarnih ulaganja u šumu koju čine:
troškovi podizanja šume, troškovi uzgojnih radova
u razdoblju od podizanja šume do 1/5 ophodnje i troškovi
zaštite šume. Za obračun se uzimaju podaci iz
evidencije sadašnjega vlasnika odnosno nositelja prava korištenja
i raspolaganja.

Vrijednost šume utvrđuje se za ove grupe sastojina:

I. plantaže, kulture i sastojine prvoga dobnog razreda

II. dozrijevajuće sastojine

III. približno zrele i zrele sastojine

IV. prjeborne sastojine

V. panjače i šikare.

U grupu približno zrelih i zrelih sastojina (grupa III) ulaze
sastojine mlađe za dobni razred od ophodnje propisane u gospodarskoj
osnovi. Ako gospodarskom osnovom nije za određenu vrstu drveća
propisana ophodnja odnosno sječna zrelost, ona se određuje
prema članku 20. Pravilnika o uređivanju šuma
(»Narodne novine«, br. 11/97 i 121/97).

***Ad I. Vrijednost plantaža, kultura i sastojina prvoga
dobnog razreda (u trenutku obračuna) utvrđuje se prema
formulama:***

*Vg= T![](dodaci/1998/IMG00001.GIF) ra*

*r = 1+p/100*(2)

gdje je:

*Vg*- vrijednost sastojine koja je stara g godina,
kn

*T -* trošak podizanja sastojine, kn

*r -* kamatni faktor

*p* - kamatnjak (godišnji prirast vrijednosti sastojine),
% (postotak)

*g* - starost sastojine u koju se ne uračunava starost
posađenih sadnica, reznica, i sl. do vremena sadnje, god.
(godina)

1. *Neposredni i posredni troškovi podizanja sastojine
T* utvrđuju se na temelju kalkulacija iz redovnoga godišnjeg
plana pravne osobe koja gospodari šumom.

2. *Troškove podizanja sastojine T za panjaču* treba
umanjiti za 50 % zbog kraćeg razdoblja obnove (regeneracije).

3. *Kamatnjak (godišnji prirast vrijednosti sastojine)
p%* utvrđuje se prema vrijednosti sastojine na panju zrele
za sječu, odnosno tzv. modelne sastojine, po formuli:

*p = 100( ![](dodaci/1998/IMG00002.GIF)  -1)*(3)

gdje je:

*Vn*- vrijednost na panju sastojine zrele za sječu,
kn

*n* - ophodnja sastojine zrele za sječu, god.

4. *Vrijednost na panju sastojine zrele za sječu Vn*utvrđuje se tako da se u osnovi gospodarenja ili prirasno-prihodnim
tablicama odabere tzv. modelna sastojina koja bi u vrijeme zrelosti
sličila onoj za koju se izračunava naknada, prema
vrsti drveća, propisanoj ophodnji, obrastu, omjeru smjese
i drugim uređivačkim čimbenicima, zatim se za
nju odredi količina drva, procijeni postotni udio sortimenata,
obračuna količina sortimenata i njihova vrijednost
te odbiju troškovi iskorištavanja šuma (sječe
i izrade, privlačenja odnosno iznosa na pomoćno stovarište
te utovara u prijevozno sredstvo). Svi ostali elementi i troškovi
uzimaju se prema prosjeku redovnoga godišnjeg plana odnosno
rebalansa plana pravne osobe koja gospodari šumom, a obračunavaju
se po važećem cjeniku javnog poduzeća »Hrvatske
šume«, p. o. Zagreb.

5. *Postotak prirasta vrijednosti p % za plantaže i kulture*
ophodnje do 20 godina jednak je kamatnoj stopi uz koju bi se mogao
dobiti kredit za njihovo podizanje.

***Ad. II. Vrijednost dozrijevajuće sastojine*** stare
*m* godina jednaka je vrijednosti predmetne sastojine *Vm*
prema formuli (1) gdje je *g = m.*

1. Za *šume sa smanjenim obrastom* utvrđenu vrijednost
*treba umanjiti* za ove postotke:

![](dodaci/1998/IMG00003.GIF)za šume obrasta 0,6 … 0,69 10%

![](dodaci/1998/IMG00004.GIF)za šume obrasta 0,6 … 0,59 20%.

2. Za *šume obrasta* 0,7 *do* 1,0 utvrđena
se vrijednost ne smanjuje.

3. Za *šume obrasta manjeg od* 0,5 ne računa
se vrijednost na navedeni način jer se takve šume,
bez obzira na starost, smatraju zrelim za sječu.

4. *Obrast* se utvrđuje osnovom gospodarenja ili procjenom
pomoću prirasno-prihodnih tablica.

***Ad. III. Utvrđivanje vrijednosti približno zrelih
i zrelih sastojina***

1. *Stvarna se vrijednost Vg* određuje ovako:

- utvrdi se količina drva: a) za uređene sastojine
prema osnovi gospodarenja ili klupiranjem, b) za neuređene
sastojine pomoću prirasno-prihodnih tablica ili metodom
uzorka,

- procijeni se udjel sortimenata,

- obračuna njihova količina drva i vrijednost,

- odbiju se troškovi iskorištavanja šuma faze I
(sječa i izradba), faze II (privlačenje drva) te
troškovi utovara drva u prijevozno sredstvo.

Navedene se veličine utvrđuju iz redovnoga godišnjeg
plana pravne osobe koja gospodari šumom, odnosno važećih
normativa i cjenika javnog poduzeća »Hrvatske šume«,
p. o. Zagreb.

Posebno se vrjednuje postojeći pomladak. Njegova vrijednost
izražena u postotku od ukupne vrijednosti sastojine Vg iznosi
za:

![](dodaci/1998/IMG00005.GIF)vrlo dobro pomlađenje 40-50%

![](dodaci/1998/IMG00006.GIF)dobro pomlađenje 20-30%

![](dodaci/1998/IMG00007.GIF)slabo pomlađenje 2-10%,

te se za njegov iznos poveća vrijednost sastojine.

Stanje se pomlađivanja utvrđuje na temelju osnove gospodarenja
ili očevida na terenu.

***Ad IV. Utvrđivanje vrijednosti prjebornih šuma***

1. *Vrijednost prjeborne šume E* jednaka je zbroju vrijednosti
te sastojine *Vm* na panju (drvo iznad taksacijske granice)
i vrijednosti pomlatka u toj sastojini. Izračunava se prema
formuli:

*E = V1 q*o *+ V2 + V3
+ Vm ![](dodaci/1998/IMG00008.GIF)pp*(4*)*

*q* = 1,0 + *pt*/100                                   &nb

gdje je:

E - vrijednost raznodobne sastojine, kn

*V1 -* vrijednost na panju sastojine I. debljinskog
razreda, kn

*V2 -* vrijednost na panju sastojine II. debljinskog
razreda, kn

*V3* - vrijednost na panju sastojine III. debljinskog
razreda, kn

*q -* kamatni faktor

*pt -* kamatnjak (prosječni tečajni
godišnji prirast), %

*o* - ophodnjica, 10 godina

*Vm -* ukupna vrijednost sastojine na panju (*V1+V2+V3),*kn

*pp -* postotak vrijednosti pomlatka od *Vm,,%*

2. Vrijednost se drva sastojine na panju utvrđuje tako da
se nakon obavljenoga klupiranja ili polaganja primjernih ploha
dobiveni podaci razvrstaju na debljinske razrede:

I. mladi dio sastojine 10 - 30 cm

II. dozrijevajući dio sastojine 31 - 50 cm

III. zreli dio sastojine > 51 cm,

a zatim se obračuna količina drveta po debljnskim
razredima, utvrdi njegova vrijednost, odbiju troškovi iskorištavanja
šuma faze I i faze II s troškovima utovara u prijevozno
sredstvo. Navedene se veličine utvrđuju iz redovnoga
godišnjeg plana pravne osobe koja gospodari šumom, odnosno
važećih normativa i cjenika javnog poduzeća »Hrvatske
šume«, p. o. Zagreb.

3. Vrijednost na panju drva sastojine *Vm* jednaka
je zbroju vrijednosti drva navedenih debljinskih razreda:

*Vm = V1 + V2 + V3*(6)

Vrijednost ponika, pomlatka i mladika izražena u postotku
*pp* od ukupne vrijednosti raznodobne sastojine
*Vm* iznosi za:

vrlo dobro pomlađenje 20 - 25%

dobro pomlađenje 10 - 15%

slabo pomlađenje 1 - 5%.

Stanje se pomlađivanja utvrđuje na temelju osnove gospodarenja
ili očevida na terenu.

***Ad. V. Utvrđivanje vrijednosti panjača i šikara***

1. Za *sastojine podignute iz panja* s kojima se gospodari
prema načelima oplodne sječe, vrijednost se utvrđuje
kao za visoke regularne šume, uz smanjenje troškova
osnivanja mladih sastojina.

2. Za *mlade degradirane panjače* koje su prikladne
za melioraciju, vrijednost se utvrđuje kao za mlade nedegradirane
sastojine, a od njezine se vrijednosti na panju odbiju troškovi
melioracija. Procjeni vrijednosti prethodi utvrđivanje postotka
prirasta vrijednosti *p* na temelju troškova podizanja
*Vo* slične nedegradirane sastojine i vrijednosti
*Vn* takve nedegradirane sastojine zrele za sječu
(formula 3). S navedenim elementima utvrđuje se vrijednost
*Vm* slične nedegradirane sastojine koju
treba umanjiti za troškove melioracija *V*. Elementi
se utvrđuju iz redovnoga godišnjeg plana pravne osobe
koja gospodari šumom, odnosno važećih normativa
i cjenika javnog poduzeća »Hrvatske šume«,
p. o. Zagreb.

Vrijednost *E* za takvu mladu degradiranu panjaču
prikladnu za melioraciju obračuna se prema formuli:

*E = Vm - V = T ![](dodaci/1998/IMG00009.GIF)rm
- (V1 + V2 + V3 + ...)*(7)

*r = 1,0 + p/100                                       &nb*(8)

gdje je:

*E* - vrijednost mlade degradirane panjače prikladne
za melioraciju, kn

*Vm*- vrijednost slične nedegradirane
sastojine, kn

*T* - troškovi podizanja slične nedegradirane
sastojine, kn

*p* - kamatnjak (godišnji prirast vrijednosti slične
nedegradirane sastojine), %

*m* - starost predmetne mlade sastojine prikladne za melioraciju,
god.

*V* - ukupni trošak melioracija u pojedinim godinama
*(V1+V2+V3+...),* kn

3. Za *mlade degradirane panjače* u kojima stabla
kakvoćom i svojstvima ne opravdavaju daljnje gospodarenje
pa se stoga smatraju zrelima za sječu, te za degradirane
panjače približno ili potpuno zrele za sječu,
vrijednost *E* utvrđuje se u visini cijene III. razreda
neposječenoga ogrjevnoga drva (drvo žna panjuž).

4. *Vrijednost E za šikare i makije* utvrđuje se
tako da se vrijednost mlade degradirane panjače prikladne
za melioraciju (formula 7) umanji 50 do 80%.

Pravilnik, NN 58/1998-708